@ Starbucks Outlet Village KhaoYai
วันนี้(8/5/59) พาหมีบารีสต้าฮ่องกงมาลอง เค้กชาเขียวถั่วแดงครีมมาสคาร์โปเน่ Green tea red bean mascarpone 125บ. ขนมเค้กชาเขียวมีครีมมาสคาร์โปเน่2ชั้น อยู่ด้านบนนิ่มหวานมัน แต่ก็ไม่หวานมาก กินผสมเนื้อเค้กและถั่วแดง 3 จุด ได้ความหวานจากถั่วแดง มีผงชาเขียวโรยด้านบนสุดของเค้กดูสวยงาม กินผสมกันทั้งหมดก็ดีมีหลายรสชาติ เป็น 1 ในขนมเค้กมาใหม่ซัมเมอร์นี้ ตามชื่อที่รีวิวไว้ที่  Starbucks Montien และวันนี้ยังมีคูปองคอมมูนิตี้ม่วนใจ๋ ซื้อเครื่องดื่ม  1 แก้ว ขนมลด 20% เหลือ 100บ. ฟินๆๆๆเลย
ส่วนเครื่องดื่มโรสต์ มาร์ชเมลโลว์ สมอร์ส แฟรบปูชิโน่ Roasted Marshmallow S'mores frappuccino กาแฟดีแคปค่ะ  รสชาติตามรีวิว Starbucks Mahboonkrong เลยค่ะ

Mugs & Tumblers มาใหม่ซัมเมอร์ ตามรีวิว Starbucks Montien

ภายในร้านสตาร์บัคส์ เอาท์เล็ท วิลเล็จ โคราช
- อาคารชั้นเดียว อาคารสีเหลือง
- มีโคมไฟสีแดงคล้ายถั่วอัลมอนสีแดง 2 อัน บริเวณด้านบนจุดรับเครื่องดื่มหรืออาหาร เหมือนร้านสตาร์บัคส์ห้องขนาดเล็กในห้างที่ยังไม่ไปรีโนเวทใหม่
- ที่นั่งมีด้านในและนอกอาคารไม่เกิน 20-30 โต๊ะ
- มีตู้ชั้นวางสินค้าแก้วหรืออื่นๆ 2 ตู้
- เครื่องชงสตาร์บัคส์ 2 เครื่อง

การบริการ ก็รวดเร็ว ตามมาตรฐานสตาร์บัคส์เพียงแต่หลอดใหญ่สำหรับตักวีบครีมได้หมด ใช้หลอดเล็กเลยกินวีบยังไม่เก่งอ่าาา

การเดินทาง 
ร้านสตาร์บัคส์ เอาท์เล็ท วิลเล็จ โคราช
ตั้งอยู่ที่โครงการเอาท์เล็ท วิลเล็จ โคราช เลขที่ 888 หมู่ที่ 7 ถนนมิตรภาพ  ตำบลหนองน้ำแดง  อำเภอปากช่อง จังหวัดนครราชสีมา 30130  บนทางหลวงหมายเลข 2
เวลาเปิด-ปิด 7.00-20.00น. จันทร์ถึงอาทิตย์

ที่จอดรถรอบโครงการฯเพรียบเลย ฟรีด้วย แถมมีแหล่งช็อปปิ้งอีก 5555

1. รถยนต์ส่วนตัวหรือแท็กซี่
1.1 ถนนมิตรภาพ ขาเข้ากรุงเทพฯ ผ่านลำตะคอง มีป้ายไปฟาร์มโชคชัย ลอดใต้สะพาน(ถนนหมายเลข 2090) อีกราว 500-800 เมตรก็จะเห็นโครงการเอาท์เล็ท วิลเล็จ โคราช และจะเห็นอาคารร้านสตาร์บัคส์อยู่ด้านหน้าเลยค่ะ
หากขับเลยร้านสตาร์บัคส์ ตรงไป ผ่านใต้สะพานลอยข้ามถนน อีกนิดก็จะมีทางกลับรถแถวด่านกักกันสัตว์นครราชสีมา กลับรถมาแล้วมาตามข้อ 1.2
1.2 ถนนพหลโยธิน ถึงสระบุรีขึ้นสะพานเลี้ยวขวาใกล้ค่ายอดิศร เข้าถนนมิตรภาพ(ขาออกกรุงเทพฯมุ่งหน้านครราชสีมา) ถึงปากช่อง ผ่านฟาร์มโชคชัย มองเห็นป้ายเทสโก้โลตัส ฝั่งตรงข้ามจะเห็นโครงการเอาท์เล็ท วิลเล็จ โคราช และจะเห็นอาคารร้านสตาร์บัคส์อยู่ด้านหน้าเลย มีถนน4 เลน ชิดซ้ายไปตามป้ายเขาใหญ่ นครราชสีมา ตรงไปป้ายนครราชสีมา วนเป็นเลข 8 แล้วกลับมาฝั่งโครงการเอาท์เล็ท วิลเล็จ โคราช เห็นป้ายโฮมโปรและก็จะเห็นอาคารร้านสตาร์บัคส์อยู่ด้านหน้าเลยค่ะ เลี้ยวซ้ายไปหาที่จอดรถรอบๆบริเวณเลย

2. รถโดยสารประจำทาง (แนะนำมารถส่วนตัว)
2.1 รถเมล์ สาย 29 มาต่อรถตู้ที่ฟิวเจอร์พาร์ครังสิตมาลงเทศโก้โลตัส และต่อรถข้ามมาฝั่งโรงการเอ้าเลท
2.2 รถตู้ (แนะนำมารถส่วนตัว)
- รถตู้อนุเสาวรีย์ชัยสมรภูมิไปนครราชสีมา
- รถตู้จากหมอชิต2ไปนครราชสีมา
- รถตู้ฟิวเจอร์ปาร์ครังสิต
ลงเทสโก้โลตัสแล้วนั่งรถข้ามฝั่งมาตรงข้ามมายังโครงการเอาท์เล็ท วิลเล็จ โคราช
2.3 รถปรับอากาศชั้น 1 ชั้น 2 สายอีสาน เช่น นครราชสีมา ชัยภูมิ บุรีรัมย์ ขอนแก่น เป็นต้น และถามก่อนว่า ขอลงเทสโก้โลตัสได้หรือไม่ แล้วต่อรถข้ามฝั่งมายังโครงการเอาท์เล็ท วิลเล็จ โคราช

3. รถไฟฟ้าและรถไฟ (แนะนำมารถส่วนตัว)
3.1 รถไฟฟ้า
3.1.1 BTS 
- สถานีรถไฟฟ้าอนุเสาวรีย์ชัยสมรภูมิ ต่อรถตู้มานครราชสีมาลงเทสโก้โลตัสตรงข้ามโครงการเอาท์เล็ท วิลเล็จ โคราช 
- สถานีหมอชิต ลงมาพื้นถนน ต่อรถตู้มานครราชสีมาลงเทสโก้โลตัสตรงข้ามโครงการเอาท์เล็ท วิลเล็จ โคราช 
3.1.2 MRT สถานีรถไฟฟ้าสีลม ต่อสาย 77 ลงอนุเสาวรีย์ชัยสมรภูมิ/หมอชิต ต่อรถตู้มานครราชสีมาลงเทสโก้โลตัสตรงข้ามโครงการเอาท์เล็ท วิลเล็จ โคราช 
3.1.3 Airport real link 
- สถานีรถไฟฟ้าพญาไท ต่อรถเมล์สาย 77 ลงอนุเสาวรีย์ชัยสมรภูมิ/หมอชิต หรือสาย 29,34 ลงฟิวเจอร์ปาร์ครังสิต 
แล้วต่อรถตู้มานครราชสีมาลงเทสโก้โลตัสตรงข้ามโครงการเอาท์เล็ท วิลเล็จ โคราช 
3.2 รถไฟ
- สถานีรถไฟบันไดม้า ต่อรถใรแวกนั้นออกมาถนนมิตรภาพแล้วข้ามฝั่งมาตรงข้าม

4. เรือโดยสาร ลงท่าสาทร ต่อรถเมล์สาย 77 ลงอนุเสาวรีย์ชัยสมรภูมิ/หมอชิต แล้วต่อรถตู้มานครราชสีมาลงเทสโก้โลตัสตรงข้ามโครงการเอาท์เล็ท วิลเล็จ โคราช (รถส่วนตัวดีกว่าค่ะ)